钦定古今图书集成/明伦汇编/氏族典/第517卷 > 《廖用贤尚友录》 > 越英
## 钦定古今图书集成/明伦汇编/氏族典/第517卷 > 《廖用贤尚友录》 > 越英

按《万姓统谱》：“英性刚方正直，平生无一戏言惰行。从
叔宦湖南，家口流落，英间关尽归之，年已二十八矣。
发愤读书，七年中云南乡试。初任衡州教谕，升蜀泸
知州。好善嫉恶，守正不阿。弃官归，教子孙以道义。济
族人之贫乏，劝乡人以勤俭，为乡里所畏服。卒年八
十馀，泸人之在贵者，相率为文以吊祭焉。”